**Ministru kabineta noteikumu projekta "Grozījumi Ministru kabineta 2019. gada 1. oktobra noteikumos Nr. 464 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts "GrozījumiMinistru kabineta 2019. gada 1. oktobra noteikumos Nr. 464 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu"" (turpmāk – projekts) izstrādāts ar mērķi līdz 2024. gada 31. decembrim ieviest Ieslodzījuma vietu pārvaldes (turpmāk – Pārvalde) amatpersonu ar speciālajām dienesta pakāpēm (turpmāk – amatpersona) jaunā parauga formas tērpu, mainot tā krāsu, optimāli pielāgojot to darba videi atbilstoši amatpersonu veicamajiem dienesta pienākumiem.Projekts stājas spēkā nākamajā dienā pēc tā izsludināšanas, bet vienlaikus paredz pakāpenisku pāreju uz jaunā parauga formas tērpiem, nosakot Pārvaldes amatpersonām tiesības līdz 2024. gada 31. decembrim nēsāt arī pašlaik noteikto formas tērpu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Atbilstoši Ieslodzījuma vietu pārvaldes likuma (turpmāk – Likums) 2. panta pirmajai daļai Pārvalde ir Tieslietu ministrijas padotībā esoša valsts pārvaldes iestāde, kas īsteno valsts politiku apcietinājuma kā drošības līdzekļa un brīvības atņemšanas kā kriminālsoda izpildes jomā. Savukārt Likuma 2. panta trešā daļa noteic, ka Pārvaldes sastāvā ir centrālais aparāts, Mācību centrs, kā arī brīvības atņemšanas iestādes un izmeklēšanas cietumi (turpmāk –ieslodzījuma vietas).Dienesta gaitas likuma 44. panta pirmajā daļā noteikts, ka Iekšlietu ministrijas sistēmas iestāžu un Ieslodzījuma vietu pārvaldes (turpmāk – iestāde) amatpersona, pildot dienesta pienākumus, valkā formas tērpu, kuru tai izsniedz par valsts budžeta līdzekļiem.Saskaņā ar šobrīd spēkā esošo Dienesta gaitas likuma 44. panta otrās un trešās daļas redakciju, iestāžu amatpersonu formas tērpa un atšķirības zīmju aprakstu nosaka Ministru kabinets.Pašlaik spēkā esošo Ministru kabineta 2019. gada 1. oktobra noteikumu Nr. 464 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu" (turpmāk – noteikumi Nr. 464) izstrādi un virzību iniciēja Iekšlietu ministrija, pamatā balstoties uz tās padotībā esošo iestāžu amatpersonu darba specifiku un vajadzībām.Ņemot vērā noteikumos Nr. 464 iestrādāto pamatā no Ministru kabineta 2009. gada 10. februāra noteikumiem Nr. 137 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpu un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidiem un to izsniegšanas normām", kas 2019. gada 1. jūlijā zaudēja spēku, (turpmāk – noteikumi Nr. 137) pārņemto regulējumu ar nepietiekamām izmaiņām attiecībā uz Pārvaldes amatpersonām, kā arī nepieciešamību normas, kas attiecināmas uz Pārvaldes amatpersonām, to ērtākai uztveramībai un piemērošanai apkopot vienkopus, projekts paredz noteikumus Nr. 464 papildināt ar 7. pielikumu "Ieslodzījuma vietu pārvaldes amatpersonu formas tērpa un atšķirības zīmju apraksts".Projekts paredz mainīt noteikumos Nr. 464 noteikto Pārvaldes amatpersonu formas tērpa tumšo haki krāsu, kas līdzīga Nacionālajos bruņotajos spēkos dienošajiem paredzētajam formas tērpam, pret tumši pelēku, lai formas tērpa atšķirīgā krāsa nepārprotami norādītu uz amatpersonu piederību Pārvaldei.Projekts arī paredz no formas tērpa kopuma izslēgt atsevišķas tā sastāvdaļas, kuru praktiskais pielietojums ir apgrūtinošs un nepraktisks Pārvaldes amatpersonu darba specifikas dēļ, to vietā iekļaujot darba pienākumu pildīšanai atbilstošākas. Norādāms arī tas, ka projekts noteic savstarpēji komplektējamas formas tērpa sastāvdaļas, kas tiks optimāli sakomplektētas, ievērojot konkrētu ieslodzījuma vietu struktūrvienību dienesta pienākumu specifiku, nevis katras amatpersonas nodrošināšanu ar visām projektā iekļautajām sastāvdaļām, kas vienā vai otrā gadījumā dienesta pienākumu izpildei nav nepieciešamas un faktiski netiek izmantotas. Proti, amatpersonu, kuras veic administratīvo vai ieslodzīto resocializācijas darbu ieslodzījuma vietās, formas tērps būs piemērotāks veicamajam darbam (piemēram, vīriešiem – žakete, bikses, krekls, kurpes utt., sievietēm – žakete, bikses, blūze, kurpes utt.) un tiks izsniegts uz ilgāku lietošanas laiku. Savukārt amatpersonu, kuras ir tieši iesaistītas ieslodzīto uzraudzībā un apsardzē, formas tērps būs vairāk piemērots šādu ikdienas pienākumu veikšanai – ērts un praktisks (piemēram, *SoftShell* virsjaka, flīsa virsjaka, ziemas bikses, vasaras bikses, virskrekls, komfortablas kurpes un visu sezonu zābaki utt.), kā arī to lietošanas laiks tiks noteikts īsāks, ievērojot nolietojuma intensitāti.Pārvaldes amatpersonām ar ģenerāļa speciālo dienesta pakāpi ziemas mētelim un ziemas virsjakai noteiktās karakula apkakles paredzēts aizstāt ar mākslīgās kažokādas apkaklēm.Saskaņā ar likumu "Par valsts budžetu 2020. gadam" Tieslietu ministrijas programmas 04.00.00 "Kriminālsodu izpilde" apakšprogrammā 04.01.00 "Ieslodzījuma vietas" plānotie izdevumi formas tērpa, atšķirības zīmju un speciālā apģērba iegādei sastāda 210 000 *euro* apmērā.Formas tērpa, atšķirības zīmju un speciālā apģērba iegāde 2020. gadā un turpmākos gados tiks nodrošināta piešķirto finanšu līdzekļu ietvaros. Norādāms, ka Dienesta gaitas likumā 2019. gadā veiktie grozījumi paredz katrai Iekšlietu ministrijas sistēmas iestādei un Ieslodzījuma vietu pārvaldei atbilstoši nepieciešamībai pārskatīt un precizēt formas tērpa lietošanas normas, tās nosakot iestāžu iekšējos normatīvajos aktos. Ar šādu normatīvo risinājumu ir atvieglota materiāltehniskā apgādes plānošana un radīta iespēja nodrošināt formas tērpa komplektu diferencēšanu atkarībā no to konkrēto dienesta pienākumu specifikas un amatpersonu veicamajiem dienesta uzdevumiem. Atsevišķa uz Pārvaldes amatpersonām attiecināta pielikuma iekļaušana noteikumos Nr. 464 atvieglos attiecīgo normu piemērošanu.Jaunu formas tērpa sastāvdaļu iekļaušana (piemēram, *SoftShell* virsjaka, flīsa virsjaka, ziemas bikses, vasaras bikses, virskrekls, vīriešu/sieviešu (*UNISEX*) kurpes, vīriešu/sieviešu (*UNISEX*) vissezonu zābaki u.tml.) uzlabos ieslodzījuma vietu uzraudzības un apsardzes struktūrās nodarbināto amatpersonu dienesta pienākumu izpildi.Projekts paredz noteikt pārejas periodu Pārvaldes amatpersonu formas tērpa nomaiņai līdz 2024. gada 31. decembrim, tādējādi amatpersonām līdz 2024. gada 31. decembrim būs atļauts nēsāt divu veidu formas tērpu un atšķirības zīmes (vecā un jaunā parauga), proti, līdz brīdim, kamēr Pārvaldē būs pabeigta pāreja uz jaunā parauga formas tērpu un atšķirības zīmēm.Ar jaunā parauga formas tērpu pakāpeniski tiks nodrošinātas visas Pārvaldes amatpersonas, prioritāri to izsniedzot ieslodzījuma vietu uzraudzības un apsardzes amatpersonām, lai uzlabotu minētās kategorijas amatpersonu pienākumu izpildi, nodrošinot ar darba apstākļiem piemērotākiem un funkcionāli atbilstošākiem formas tērpiem. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija.Ieslodzījuma vietu pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Ieslodzījuma vietu pārvaldes amatpersonām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Izdevumi formas tērpu nomaiņai sastāda 1 231 800 *euro*:2 053 x 600 = 1 231 800 *euro*, kur:*2 053 personas - amatpersonu ar speciālajām dienesta pakāpēm skaits,**600 euro - vidējie izdevumi viena formas tērpa komplekta iegādei*.Ņemot vērā, ka projekts paredz noteikt pārejas periodu formas tērpu nomaiņai līdz 2024.gada 31.decembrim, izdevumi 2021., 2022., 2023., 2024.gadā būs 307 950 *euro* katru gadu. Nepieciešamais finansējums formas tērpu nomaiņai līdz 2024. gada beigām tiks nodrošināts piešķirtā finansējuma ietvaros (Saeima ir pieņēmusi un Valsts prezidents izsludināja šādu likumu (publicēts 11.12.2020.) : Par valsts budžetu 2021. gadam, ar ko ir apstiprināts Ieslodzījuma pārvaldes budžets 2021.-2023.gadam). |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts nerada ietekmi uz spēkā esošo tiesību normu sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" (turpmāk – Noteikumi Nr. 970) 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties Noteikumos Nr. 970 noteiktajā kārtībā, publicējot paziņojumu par līdzdalības procesu Pārvaldes mājaslapas [www.ievp.gov.lv](http://www.ievp.gov.lv) sadaļā "Sabiedriskā līdzdalība", Ministru kabineta un Tieslietu ministrijas mājaslapā.  |
| 2. | Sabiedrības līdzdalība projekta izstrādē | Tika rīkota projekta publiska apspriešana, 2020. gada 17. augustā publicējot atbilstošu paziņojumu Pārvaldes mājaslapā[[1]](#footnote-1), Ministru kabineta mājaslapā[[2]](#footnote-2) un Tieslietu ministrijas mājaslapā[[3]](#footnote-3), kā arī nodrošinot apspriežamo dokumentu publisku pieejamību visu publiskās apspriešanas laiku. Sabiedrības pārstāvji saskaņā ar [Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033) 7.4.1 apakšpunktu līdz 2020. gada 31. augustam varēja sniegt viedokli par projektu tā izstrādes stadijā. |
| 3. | Sabiedrības līdzdalības rezultāti | 2020. gada 26. augustā saņemta Latvijas Iekšlietu darbinieku arodbiedrības vēstule Nr. 236/2020-N, kurā Latvijas Iekšlietu darbinieku arodbiedrība norāda, ka atbalsta Projekta turpmāko virzību bez iebildumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.Projekta izpilde notiks esošo pārvaldes funkciju ietvaros.Projekts labvēlīgi ietekmēs Pārvaldes cilvēkresursus, jo nodrošinās ērtākus formas tērpus dienesta pienākumu izpildei. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Karklins 67290302

Viktors.Karklins@ievp.gov.lv

Opalā 67290328

Dace.Opala@ievp.gov.lv

Taimiņa 67290243

Katrina.Taimina@ievp.gov.lv

1. <http://www.ievp.gov.lv/index.php/sabiedribas-lidzdaliba/izstrades-stadija-esosie-projekti/438-pazinojums-par-lidzdalibas-iespejam-ministru-kabineta-noteikumu-projekta-grozijumi-ministru-kabineta-2019-gada-1-oktobra-noteikumos-nr-464-noteikumi-par-iekslietu-ministrijas-sistemas-iestazu-un-ieslodzijuma-vietu-parvaldes-amatpersonu-ar-specialajam-dienesta-pakapem-formas-terpa-un-atskiribas-zimju-aprakstu-izstrades-procesa> [↑](#footnote-ref-1)
2. https://www.mk.gov.lv/content/ministru-kabineta-diskusiju-dokumenti [↑](#footnote-ref-2)
3. https://www.tm.gov.lv/lv/pazinojums-par-lidzdalibas-iespejam-ministru-kabineta-noteikumu-projekta-grozijumi-ministru-kabineta-2019gada-1oktobra-noteikumos-nr464 [↑](#footnote-ref-3)